I 1904 hadde Gonder den uoffisielle verdensrekorden i stavsprang på 3,69 meter, og i 1905 forbedret han rekorden til 3,74. Som verdensrekordinnehaver dro han til jubileumslekene 1906 i Athen. Der vant han gull med 3,50 m, foran Bruno Söderström fra Sverige og Edward Glover fra USA. For første gang gikk OL-gullet i stavsprang til en utøver som ikke kom fra USA. Neste gang dette skjedde, var 66 år senere, i München 1972, der Wolfgang Nordwig gikk til topps.